רוג'ר שרמן בולדווין

**רוג'ר שרמן בולדווין** (באנגלית: **Roger Sherman Baldwin**; 4 בינואר 1793 – 19 בפברואר 1863) היה פוליטיקאי אמריקאי שכיהן כמושל קונטיקט ה-32 בין השנים 1844–1846 וכחבר הסנאט של ארצות הברית בין השנים 1847–1851. כעורך דין, הקריירה שלו נודעה בעיקר בהשתתפותו בתיק ארצות הברית נגד לה אמיסטאד משנת 1841.

## ביוגרפיה
### ראשית חייו
בולדווין נולד ב-4 בינואר 1793 בניו הייבן, קונטיקט, והיה בנם של סיימון בולדווין ורבקה שרמן. הוא היה נכדו מצד אמו של האב המייסד הבולט רוג'ר שרמן, האדם היחיד שחתם על כל ארבעת המסמכים הגדולים של ארצות הברית: האגודה הקונטיננטלית, הכרזת העצמאות, תקנון הקונפדרציה והחוקה. דרך אביו הוא היה צאצא של רוברט טריט, סמואל אפלטון וסיימון וילארד. דרך אמו הוא היה צאצא של סמואל סטון וויליאם בלקסטון. הוא למד בבית הספר הופקינס, ונכנס למכללת ייל בגיל ארבע עשרה, אותו סיים בהצטיינות יתרה ב-1811. לאחר שעזב את ייל למד משפטים במשרדו של אביו בניו הייבן, וגם בבית הספר למשפטים של ליצ'פילד, והתקבל ללשכת עורכי הדין ב-1814. למרות שהתבקש שוב ושוב לשרת בתפקיד ציבורי, הוא הקדיש את עצמו לאורך כל חייו למקצוע שבחר, והשיג את ההצטיינות הגבוהה ביותר, במיוחד בדיון בשאלות משפטיות. הגנתו ב-1841, על זכויות האפריקאים של "לה אמיסטאד", זכורות במיוחד, הן בשל יכולתו והן בשל חשיבות המקרה.
[ימין|ממוזער|225x225 פיקסלים|המחברות של רוג'ר שרמן בולדווין המתייחסות למקרה [לה אמיסטאד, 1840. ארכיון אוניברסיטת ייל]]

### קריירה פוליטית
לאחר שכיהן כחבר במועצת העיר בניו הייבן, ב-1826 וב-1828, נבחר בולדווין ב-1837 ושוב ב-1838 כחבר הסנאט של קונטיקט. בשנים 1840 ו-1841 ייצג את העיירה ניו הייבן באספה הכללית. ב-1844 נבחר למושל קונטיקט על ידי בית המחוקקים של המדינה, ונבחר מחדש ב-1845. ב-1844, הציע המושל רוג'ר שרמן בולדווין חקיקה לסיום העבדות, אך האספה הכללית לא העבירה אותה עד שהוצגה מחדש ב-1848 כ"חוק למניעת עבדות". עם מותו של הסנאטור ג'אבז הנטינגטון ב-1847, מונה בולדווין על ידי המושל  למלא את המושב שהתפנה בסנאט של ארצות הברית, ובדצמבר אותה שנה החל את פעילותו בסנאט. הוא נבחר על ידי בית המחוקקים במאי שלאחר מכן לאותו תפקיד, בו כיהן עד 1851.

בזמן כהונתו דרש "בית דין עצמאי" כדי להגן על זכויותיהם של אמריקאים שחורים חופשיים ולחקור את הטענות של אלו האוכפים את חוק העבדים הנמלטים. היו שטענו שהאמריקאים השחורים אינם אזרחים ואין להם זכויות שכדאי להגן עליהן. הוא הזכיר להם שמדינות רבות אפשרו לגברים שחורים בעלי רכוש להצביע בזמן ייסוד האומה, זכות שבוטלה רק בשנות ה-30 של המאה ה-19.

לאחר התקופה ההיא לא כיהן שוב בתפקיד ציבורי, פרט לכך שהיה אחד מהאלקטורים הנשיאותיים בבחירות 1860, ועל פי מינויו של המושל ויליאם אלפרד בקינגהאם היה ציר לוועידת השלום שהתכנסה בוושינגטון, ב-1861, לפי בקשתה של מדינת וירג'יניה. הוא תואר כנוצרי אדוק שלמד את התנ"ך מדי יום.

בולדווין מת בניו הייבן, ב-19 בפברואר 1863; בגיל 70 ונקבר בבית הקברות ברחוב גרוב.

### משפחתו
הוא היה נכדו של רוג'ר שרמן, בנו של סיימון בולדווין, אחיינו של אבנעזר בולדווין, בעלה של אמילי פיטקין פרקינס, אביו של מושל קונטיקט סיימון אבן בולדווין, סבו של שופט בית המשפט העליון בניו יורק אדוארד בולדווין ויטני, וסבא רבא של שופט בית המשפט העליון בניו יורק, הפרופסור המפורסם למתמטיקה באוניברסיטת פרינסטון הסלר ויטני.

## בתרבות הפופולרית
גרסה מפושטת של האירועים בנוגע למקרה אמיסטד עובדה לסרט בשם "אמיסטאד" בשנת 1997, בו גילם מתיו מקונוהיי את רוג'ר שרמן בולדווין. בגריניץ', קונטיקט, ישנו פארק עירוני בשם Roger Sherman Baldwin Park.

## קישורים חיצוניים

* 
* 

## הערות שוליים

קטגוריה:אמריקאים ילידי קונטיקט
קטגוריה:ניו הייבן: אישים
קטגוריה:מושלי מדינות ארצות הברית מהמפלגה הוויגית
קטגוריה:מושלי קונטיקט
קטגוריה:סנאטורים חברי המפלגה הוויגית
קטגוריה:חברי הסנאט של ארצות הברית מקונטיקט
קטגוריה:אמריקאים שנולדו ב-1793
קטגוריה:אמריקאים שנפטרו ב-1863